b'\n_START_ARTICLE_\nAntoni Comella i Calsina\n_START_SECTION_\nBiografia\n_START_PARAGRAPH_\nAmb deu anys s\xe2\x80\x99inici\xc3\xa0 en el m\xc3\xb3n de la m\xc3\xbasica com a xantre de la Catedral de Barcelona i deu mesos m\xc3\xa9s tard fou adm\xc3\xa8s a l\xe2\x80\x99Escolania de Santa Maria del Mar. Visqu\xc3\xa9 a casa del mestre de capella R. Aleix, encarregat com a tutor de la seva educaci\xc3\xb3 i salvaguarda, alhora compart\xc3\xad casa amb la resta d\xe2\x80\x99escolanets els quals rebien classes d\xe2\x80\x99harmonia, contrapunt \xc2\xa0i composici\xc3\xb3 del seu mestre. _NEWLINE_El mar\xc3\xa7 de 1842, obtingu\xc3\xa9 la pla\xc3\xa7a \xc2\xa0de primer clarinet de la Banda del Regiment de Cavalleria d\xe2\x80\x99Espanya n\xc3\xbam.12. Dos anys m\xc3\xa9s tard, el 1844, fou anomenat director de la Banda Municipal de Barcelona (c\xc3\xa0rrec del qual dimit\xc3\xad per la disposici\xc3\xb3 arbitr\xc3\xa0ria de la banda). _NEWLINE_Amb la inauguraci\xc3\xb3 del Gran Teatre del Liceu, el 1846 accedeix a ocupar la pla\xc3\xa7a de fagot i m\xc3\xa9s tard al Teatre Principal amb el mateix c\xc3\xa0rrec. M\xc3\xa9s tard, ocup\xc3\xa0 la pla\xc3\xa7a com a professor de flauta, clarinet i fagot a Santa Maria del Mar on fou anomenat procurador de la capella. El 1881, pass\xc3\xa0 a ocupar durant vuit anys el c\xc3\xa0rrec de mestre de capella a Santa Maria del Pi, exercint simult\xc3\xa0niament a Santa Maria del Mar on persist\xc3\xad fins a la seva mort.\n_START_SECTION_\nVida personal\n_START_PARAGRAPH_\nAntoni Comella Calsina fou pare de Josep Maria Comella F\xc3\xa0brega, compositor, organista i director.\n_START_SECTION_\nObra\n_START_PARAGRAPH_\nEntre les seves obres destaca m\xc3\xbasica per a cobles, bandes i composicions religioses (rosaris, trisagis, goigs, motets i misses).'